Sy lyk is die volgende oggend uit die water gehaal. ’n Geregtelike doodsondersoek word gedoen om vas te stel of iemand vir sy dood aanspreeklik gehou moet word.
Ali Rodolo, besturende direkteur van Kakanyo Business Solutions waar Shweni gewerk het, sê sy kollega het aan ’n “dubbele” loopbaan gewerk deur toneelspel te bemeester. “Hy was ’n baie veelsydige en belese man. Hy het die toneelbedryf as verdere verkenning aangepak.”
Shweni het al ’n paar werke in die toneelbedryf gekry, sê Rodolo, wat ook as woordvoerder vir Shweni se familie optree. Hy sê die familie wag steeds op inligting oor die voorval van die regisseur van die produksie.
Hy sê Odwa se vrou, Tebo, is te ontsteld om meer inligting te verskaf oor die fliekprojek en wat sy tot dusver kon uitvind.
Adrian Galley, ondervoorsitter van die Suid-Afrikaanse gilde van akteurs (Saga), sê die gilde is ernstig bekommerd oor die bewerings wat oor die veiligheidsprotokolle gemaak word. Die gilde wil eers die feite van die voorval weet voordat hy kommentaar lewer.
Galley sê van die akteurs wat op die stel was, is getraumatiseerd, en nie gereed om daaroor te praat nie.